**Мәртөк аудандық қоғамдық кеңесі**

«15» ақпан 2023 жыл № 5 Мәртөк селосы

Мәртөк аудандық қоғамдық кеңестің отрысының

**ХАТТАМАСЫ**

**Төрағалық етуші : Ш.Саринов - аудандық қоғамдық кеңестің төрағасы**

**Қатысушылар:** А.Закирзянова, Қ.Балғазин, А.Темірболат, А.Үсенов, А.Н.Шек, М.И.Быстров, Б.Абдуллин;

А.М.Айтмағамбетов - Аудан әкімінің орынбасары;

Н.Д.Нұрбердиев - аудандық ауыл шаруашылығы бөлімінің бас маманы;

К.М.Өтешов – аудандық аумақтық ветеринарлық бақылау және қадағалау инспекциясының басшысы;

М.Т.Бектемірова - аудандық кәсіпкерлер бөлімінің басшысы;

А.Б.Шарафутдинова – аудандық санитарлық- эпидемиологиялық бақылау басқармасының басшысы;

О.Т.Аленов – аудандық ветеринарлық станцияның басшысы;

М.Ғ.Сағиев – «Sagi.com» мал сою орнының басшысы;

М.Беков, С.Чапаев, А.Герберсагин, А.Бущан - ет дүкендерінің иелері; Ә.Сәдуов – «Дос» дүкенінің менеджері.

**КҮН ТӘРТІБІ**

**1. Аудан бойынша мал сою алаңдарының жай күйі және оларда «Ветеринария туралы» заңдардың орындалу барысы туралы.**

**ОТЫРЫС БАРЫСЫ**

**Ш.Саринов** - 2023 жылғы I тоқсан жұмыс жоспарына сәйкес қоғамдық кеңестің кезекті отырысына қоғамдық кеңес мүшелерімен қатар, аудан әкімінің орынбасары, бүгінгі қаралғалы отырған күн тәртібіндегі мәселеге қатынасы бар мекеме басшылары, шақырылған ет сататын дүкен иелері қатынасып отыр. Алғашқы сөз кезегін осы сұраққа жауапты аудандық ауыл шаруашылық бөлімінің бас маманына жолдаймыз.

**Н.Д.Нұрбердиев -** Қазіргі таңда Мәртөк ауданы бойынша мал сою орындарының жұмыс жасап тұрғандары: Мартөк ауылында СПК «Sagi.сom» мал сою пункті, мал сою алаңдары «Дина» ШҚ, ЖШС «Айс». «Зәру» ШҚ мал сою пунктінің құрылысы аяқталып іске қосылу алдында тұр, құжаттары реттестірілуде .

«Ауыл аманаты» бағдарламасы аясында Аққұдық ауылдық округінде мал соятын пункт (ЖК Г.Досанова) ашу жоспарлануда.

Сонымен қатар Мәртөк ауылындағы СПК «Sagi.сom» мал сою пункітінің жұмысын кеңейту мақсатында несие алып ет өңдеу (шұжық өндіру) көзделген.

**О.Аленов -** «Sagi.com» мал сою пунктінде (меңгерушісі Сағиев.М, мал дәрігері Кусумов К) өткен жылдың наурыз – желтоқсан айларында барлығы: ірі қара -126, жылқы – 28, қой – 37 бас сойылды. Қазіргі таңда мал сою алаңының жұмысы уақытша жұмысы су жылытатын газдың болмауына байланысты тоқтап тұр.

**Қ.Қ.Балғазин -** Ауданның мал сою пунктерінің, алаңдарының жай күйі және оларда ветеринария талаптарының орындалу барысы туралы мәселені дайындау барысында Ш.Саринов, Қ.Балғазин, М.Бектемирова, Б.Абдуллин құрамындағы мониторингтік топ Мәртөк ауылының ет дүкендеріне сараптама жүргізді.

Бірінші нысан – Байтұрсынов көшесіндегі Бущан А. дүкені. Тоңазытқыш, мұздатқыш, ет өңдеу устелдері және басқа да жабдықтар орнатылуда. Нысанды іске қосу ағымдағы жылдың наурыз айына жоспарланған. Ассортиментте бес түрлі ет, тұшпара, жартылай өңделген ет бұйымдары, шұжық болады.

Екінші - ЖК «Чапаев» ет дүкені. Сатып алушыға сиыр, жылқы, қой, шошқа, құс еттері, түрлі жартылай фабрикаттар ұсынылған. Дүкенші қолындағы етке арналған құжаттар ескірген. Нысан иесі Ақтөбе қааласына іссапармен кеткен, құжаттар соның көлігінде кеткен.

Үшінші – «Жаңа таң» ет дүкені. Сиыр етін сатуда, құжаттар ұсынылмады.

Төртінші – Герберсагин А - ет дүкенінде сатылымда сиыр және шошқа еті, сатушы құжаттары дукен иесінде деп көрсете алмады.

Бесінші - «ДОС» ет дүкенінде кең ассортиментте ірі қара, қой, шошқа, құс еттері сатылымда тұр. Қай етке болса да құжаттарды көрсете алмады. Дүкен иесі (Үсенова С.Қ), еттер аудан аймағынан дайындалатынын, мал иелерінің түрлі (анықтама, сараптама) шығындарға ақы төлегісі келмейтіндерін тілге тиек етті .

Алтыншы нысан – «Дина» ет дукенінде де ет құжатсыз сатылуда.

Ветеринарлық қауіпсіздік талаптарыны сәйкес сатуға өткізілетін малдар мал сою пунктерінде, алаңдарында сойылып, ветеринарлық зертхана арқылы өтіп, ет сертификаттары болуы тиіс.

Бүгінгі күні Мәртөк ауылындағы мал сою пункті 2022 жылдың 19 желтоқсанынан бері жұмыс жасамайды.

Шағын және орта бизнесті тексеруге жарияланған мараториидің жыл аяғына дейін ұзартылыуна байланысты сатылатын ет сапасын бақылауы жіберіліп алынды. ді. **Алайда ветеринарлық қауіпсіздік талаптарын сақтамау адам денсаулығына тікелей қауіп төндіреді.Сатылатын ет сапасын бақылауды шұғыл қалпына келтіру қажет.**

**М.Ғ.Сағиев -** Мал иесінің мал сою пунктіне немесе алаңына малдарын жеткізгенге №1 форма, малды сойғаннан кейін, етті сату үшін №2 форма толтырылады. Мал иесі үшін ауылдық жерден малды тірілей жеткізу құны және сою бағасы қымбатқа түседі. Осы тұрғыда мынадай ұсыныс айтқым келеді, соңғы уақытта мал сою пунктерінің жұмысы неге тоқтады осыған сараптама жасау керек. Су жылытуға газдың болмауына байланысты пунктің жасамай тұрғаны рас, жуық арада қалпына келтіреміз.

**К.М.Өтешов -** Мал сою пунктерінің жұмысын реттеу, оны ұйымдастыру – аудандық ауыл шаруашылығы бөліміне жүктелген. «Дина» ШҚ, ЖШС «Айс» орналасқан мал сою алаңдары қолдану мерзімін ұзартпағаннан бүгінгі күнге жұмысы тоқтап тұр. Бұл алаңдардың жұмысын қалпына келтірілуі керек. Басты талап етке сойылатын малдар ветеринарлық заңдарды сақтай отыра тек мал сою пунктерінде, алаңдарда союлуы қажет. Әрбір округте жауаптты мал мамандары бар. Тексеру жұмыстарына жарияланған мараториидің жыл аяғына дейін ұзартылуна байланысты инспекция тарапынан тексеру жургізілмей тұр.

**А.Б.Шарафутдинова -** Заң орындалу керек, мал сою пунктерін, алаңдарын щұғыл түрде қалпына келтіріп, жұмысын ауыл шарушылығы бөлімі қатаң бақылауға алуы қажет. Мал сою пунктері қолданыстағы санитарлық - ветеринарлық талаптарға сәйкес жұмыс жасауы керек.

Сонымен қатар, жыл сайын аса қауіпті аурулардың алдын алуда, оның ішінде күйдіргі, құтырма ауруларына қарсы екпелерді уақытылы алу, сарып ауруына зертханалық тексеру ветеринар мамандар үшін өте маңызды.

**А.М.Айтмагамбетов** - Құрылыс жұмыстарының шығыны қолжетімді, ветеринарлық талаптарды орындай отырып салынған шағынмал сою алаңдары әрбір ауылдық округте болуы қажет. Ауыл шаруашылығы бөлімі, ауылдық округ әкімдері осы бағытта жұмыстану керек. Тіркеу номерлері алынбағандықтан жұмысы тоқтап тұрған «Дина» ШҚ, ШҚ «Қызылжар» мал сою алаңдары, құжаттары реттестіріліп жатырған «Зәру» ШҚ алаңы іске қосылуы қажет , аталған ауылдық округ әкімдеріне тапсырма беремін .

**ШЕШІМ ЕТТІ:**

1.«Sagi.com» мал сою орнының басшысы (М.Ғ.Сағиев), аудандық ауыл шаруашылығы бөлімі (Мухашев К.Д) мал сою алаңын жуық арада іске қосуды ұйымдастыру ұсынылсын.

2.Қарашай (Ерімбетов Р.Қ.), Қызылжар (Ахметов А.Ы.), Тәңірберген (Бекжанов М.Т) ауылдық округтеріндегі мал сою алаңдарының құжаттары рәсімделіп іске қосуды жеделдетіп ұйымдастыру ұсынылсын .

3.Ауылдық округ әкімдеріне жуктелген ауылдық округтерінде санитарлық – ветеринарлық талаптарға сай келетін шағын мал сою алаңдарын ашу ұсынылсын .

4.Кәсіпкерлік бөлімі ( М.Т.Бектемірова ) ет және еттен жасалынған бұйымдар сататын дүкендер иелерінен құжаттарының толық болуын қамтемелеу ұсынылсын .

**Төраға Ш. Саринов**